Sigríður Guðmarsdóttir

Sigríður Guðmarsdóttir (født 1965) er en islandsk prest og professor. Hun er professor i teologi ved VID vitenskapelige høgskole og Háskóli Íslands. Hun ble cand.theol. ved Háskóli Íslands i 1990 og tok doktorgrad ved Drew University i USA i 2007. Hun ble ordinert til prest på Island i 1990 og har også arbeidet som prest i USA og Norge, og var prost i Sør-Helgeland prosti fra 2014 til 2018, da hun gikk over i en stilling som førsteamanuensis ved VID i Tromsø. Hun ble professor i 2021.

Hennes faglige interesseområder er dekonstruktiv teologi, feministisk teologi, kjønn og teologi, konstruktiv teologi, kontekstuell teologi, postkolonial teori og praksis, praktisk teologi, skeiv teori, systematisk teologi, dogmatikk, urfolkstudier, økofeminisme og økoteologi.

Referanser 

Norske teologiprofessorer
Professorer ved VID vitenskapelige høgskole